News Update: สรุปรายงานการประชุม Fed เตรียมลดงบดุล เดือนละ $9.5 หมื่นล้าน เริ่ม พ.ค. กรรมการหลายคนหนุนขึ้นดอกเบี้ย 50 bps - FINNOMENA
รายงานการประชุมเดือน มี.ค. เผย Fed เตรียมลดงบดุลเดือนละ 95,000 ล้านดอลลาร์ พร้อมหนุนขึ้นดอกเบี้ย 50 bps มากกว่า 1 ครั้ง ตามความเหมาะสม ด้านเจ้าหน้าที่ Fed หลายคนหนุนเคลื่อนไหวเชิงรุกรวดเร็วและรุนแรงขึ้น
7 เม.ย. 2565

รายงานการประชุมเดือน มี.ค. เผย Fed เตรียมลดงบดุลเดือนละ 95,000 ล้านดอลลาร์ พร้อมหนุนขึ้นดอกเบี้ย 50 bps มากกว่า 1 ครั้ง ตามความเหมาะสม ด้านเจ้าหน้าที่ Fed หลายคนหนุนเคลื่อนไหวเชิงรุกรวดเร็วและรุนแรงขึ้น
เจ้าหน้าที่ Fed ส่วนใหญ่เห็นพ้องกันว่า เดือน พ.ค. คือเวลาที่เหมาะสมที่จะเริ่มลดขนาดงบดุล โดยมีแผนลดวงเงินในพันธบัตรรัฐบาลลงเดือนละ 60,000 ล้านดอลลาร์ และลดวงเงิน MBS ลงเดือนละ 35,000 ล้านดอลลาร์
สำหรับการขึ้นดอกเบี้ย เจ้าหน้าที่ Fed หลายคนสนับสนุนให้ขึ้นดอกเบี้ย 50 bps ในการประชุมครั้งถัดไปหากแรงกดดันด้านเงินเฟ้อยังคงสูงหรือรุนแรงขึ้น
อันที่จริงแล้ว Fed มีแนวโน้มขึ้นดอกเบี้ยมากกว่า 25 bps ในการประชุมครั้งก่อน แต่ความไม่แน่นอนในสงครามยูเครนทำให้เจ้าหน้าที่ Fed บางส่วนชะลอกการใช้นโยบายการเงินเข้มงวดลง
ตลาดคาดว่า Fed จะขึ้นดอกเบี้ยรวมทั้งหมด 250 bps ในปีนี้ แต่นักวิเคราะห์จาก LPL Financial มองว่า รายงานการประชุม Fed เป็นเหมือนคำเตือนสำหรับนักลงทุนที่คาดว่า Fed จะเข้มงวดมากขึ้นเพื่อต่อสู้กับเงินเฟ้อ
อย่างไรก็ตาม Lael Brainard รองประธาน Fed ที่ปกติชื่นชอบนโยบายผ่อนคลายยังกล่าวว่า การที่จะลดระดับเงินเฟ้อจำเป็นต้องพึ่งพา 2 ปัจจัย ได้แก่ การขึ้นดอกเบี้ยอย่างต่อเนื่อง และการลดขนาดงบดุลอย่างเข้มงวด
Lael Brainard กล่าวว่า Fed เตรียมใช้นโยบายการเงินเข้มงวดอย่างเป็นระบบผ่านการขึ้นดอกเบี้ยหลายครั้งและเริ่มลดขนาดงบดุลในเดือน พ.ค. โดยคาดว่าการลดขนาดงบดุลมีความแข็งแกร่งและสิ้นสุดเร็วกว่าตอนปี 2017-2019 ที่ลดขนาดงบดุลเดือนละ 50 ล้านดอลลาร์
ขณะที่ Patrick Harker ประธาน Fed สาขาฟิลาเดลเฟีย ได้ออกมาเตือนเกี่ยวกับเงินเฟ้อที่พุ่งสู่ระดับสูงสุดในรอบ 40 ปี
Patrick Harker กล่าวว่า ประเด็นสำคัญในตอนนี้คือ ทั้งมาตรการกระตุ้นเศรษฐกิจขนาดใหญ่ การหยุดชะงักของห่วงโซ่อุปทาน และนโยบายการเงินผ่อนคลาย ได้ผลักดันให้เงินเฟ้ออยู่ในระดับสูงเกินกว่าที่ Fed ต้องการไปมาก และตอนนี้ตัวเลขเงินเฟ้อคาดการณ์ยังไม่คงที่
อ้างอิง:
https://www.cnbc.com/2022/04/06/fed-minutes-march-2022-meetings-.html 
https://www.cnbc.com/2022/04/05/feds-brainard-sees-balance-sheet-reduction-soon-and-at-a-rapid-pace.html
https://www.cnbc.com/2022/04/06/feds-patrick-harker-is-acutely-concerned-about-inflation-sees-deliberate-rate-hikes.html  
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
FED
News Update
QT
เฟดขึ้นดอกเบี้ย
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA